Melao e e gagametseng thata. Batsadi bangwe ba leka go laola basha ba bone ka go ba beela melao e mentsintsi. Fa basha ba tlola melao eo, batsadi ba a galefa ba bo ba tlhoma melao e mengwe gape mo godimo ga eo. Le fa go ntse jalo, gantsi seo se dira fela gore maemo a etegele. Buka ya Parent/Teen Breakthrough ya re: “Fa o leka ka natla go laola mosha, le ene o tla leka ka natla go gana taolo ya gago. Go laola go ka tshwantshiwa le go leka go tshasa botoro e e tsididi mo borothong: seo se dira fela gore borotho bo sasamologe mme go gatelela botoro ga go thuse ka sepe.” E re ka tlhaloso ya ngaka ya malwetse a bana e ne e re utlwisitse botlhoko, re ne ra dira tshwetso ya gore re ye kwa ngakeng e nngwe gape e e nang le bokgoni. O ne a tlhatlhoba losea lwa rona Joel ka kelotlhoko ka lobaka lo lo ka tshwarang ura a sa bue sepe. Nna le Luigi re ne re swegaswega re bona e kete o tsaya lobaka lo loleele thata. Kgabagare, ngaka e ne ya re leba mme ya re, “Ngwana wa lona o tla tlhoka thuso ya lona thata.” Go tswa foo o ne a bolela jaana ka bopelonomi: “Mme Joel o tla itumela ka gonne batsadi ba gagwe ba a mo rata!” Ke ne ka kuka Joel ka kelotlhoko ke tlalelane mme ra ya gae le ene. Ka nako eo o ne a na le dibeke di le robedi.